Presuda Službeničkog suda (treće vijeće) od 5. veljače 2016. – Clausen i Kristoffersen protiv Parlamenta
(predmet F-62/15)1
(Javna služba – Umirovljeni dužnosnici – Starosne mirovine – Članak 64. Pravilnika – Koeficijent ispravka – Godišnje ažuriranje koeficijenta ispravka – Članak 65. stavak 2. Pravilnika – Privremeno ažuriranje – Članci 3., 4. i 8. Priloga XI. Pravilniku – Prag osjetljivosti – Promjena troškova života – Članak 65. stavak 4. Pravilnika – Nepostojanje godišnjeg ažuriranja za 2013. i 2014. o kojem je odlučio zakonodavac – Doseg – Uredba br. 1416/2013 – Precjenjivanje koeficijenta ispravka za Dansku – Smanjenje koeficijenta ispravka mehanizmom privremenog ažuriranja – Zlouporaba ovlasti)
Jezik postupka: francuski
Stranke
Tužitelji: Svend Leon Clausen (Jyllinge, Danska) i Niels Kristoffersen (Køge, Danska) (zastupnici: S. Orlandi i T. Martin, odvjetnici)
Tuženik: Europski parlament (zastupnici: E. Taneva i L. Deneys, agenti)
Predmet
Zahtjev za poništenje odluka o smanjenju koeficijenta ispravka koji se primjenjuje na mirovinu tužiteljâ koji borave u Danskoj, kao što to proizlazi iz njihovih obračuna mirovina za lipanj 2014. i naknadu nematerijalne štete navodno pretrpljene uslijed oprečnih i proturječnih informacija iz obrazloženja pobijanih odluka.
Izreka presude
Tužba se odbija
S. L. Clausen i N. Kristoffersen snosit će vlastite troškove te im se nalaže i snošenje troškova Europskog parlamenta.
____________
1 SL C 213, 29. 6. 2015., str. 49.